套膜

外套膜，簡稱做套膜，係軟體動物同埋腕足動物嘅重要部分，由佢哋背側嗰邊嘅體壁向下褶同埋伸展而形成，通常都會包住隻動物嘅成嚿叫做「內臟團」嘅部分；而內臟囊同外套膜之間嘅空腔，就叫做外套膜腔，又或者就咁叫外套腔。外套腔係軟體動物好多器官嘅開口所在，例如肛門、鰓孔、腎孔、生殖孔等。唔同動物嘅外套膜都有唔同嘅相對大細，一般都會冚住背部，但亦都有啲動物佢哋嘅套膜會大過個身，完全將個身包陷晒。軟體動物形態各異，唔少會用套膜會生出殻，亦有啲會生出虹吸管。

唔同物種嘅動物嘅外套腔會有唔同嘅變化，例如：喺腹足綱嘅真有肺類物種，外套腔會變成佢哋嘅呼吸器官外套膜肺。雙殼綱生物嘅成個柔軟生體都包喺佢哋擴大咗嘅外套腔入邊，包括佢哋嘅「外殼」。喺好多類型嘅物種，佢哋外套膜嘅上皮細胞都可以分泌出碳酸鈣同埋，形成軟體動物嘅殼。而喺海蛞蝓，由於佢哋嘅外殼基本上已經退化，外套膜就成為咗呢類型動物嘅背部表面。

而作為形容詞來使用時，會簡化作「套膜」，例如：「套膜輸卵管」。

船蛸
裸鰓類
軟體動物

軟體動物
腕足動物